**ПРОГРАМ РАДА СЛУЖБЕ ЗА БУЏЕТСКУ ИНСПЕКЦИЈУ ЗА 2018. ГОДИНУ**

Мало Црниће, 23.01.2018.године

**-Предлог програма рада службе за буџетску инспекцију за 2018. годину-**

На основу члана 2. Одлуке о Општинском већу општине Мало Црниће („Службени гласник општине Мало Црниће“, бр. 16/08 и 7/2014), члана 90. Закона о буџетском систему („Службени гласник РС“, бр.54/2009, 73/2010, 101/2010, 101/2011, 93/2012, 62/2013, 63/2013,-испр.,108/2013, 142/2014, 68/2015 – др.закон, 103/2015, 99/2016, и 113/2017), члана 5 Уредбе о раду, овлашћењима и обележјима буџетске инспекције („Службени гласник РС", бр. 93/2017),члана 4. став 4. и члана 10. Закона о инспекцијском надзору („Службени гласник РС“, број 36/2015), члана 14. Одлуке о општинској управи Општине Мало Црниће („Службени гласник Општине Мало Црниће“, број 9/2017) и сагласности Министарства финансија-Сектора за контролу јавних средстава, Одељења за буџетску инспекцију број 401-00-00366/2018-26 од 06. фебруара 2018. године

Општинско веће општине Мало Црниће на седници одржаној дана 06.03.2018.године, донело је

**ПРОГРАМ РАДА СЛУЖБЕ ЗА БУЏЕТСКУ ИНСПЕКЦИЈУ ЗА 2018. ГОДИНУ**

I

Годишњим програмом рада службе за буџетску инспекцију за 2018. годину ( у даљем тексту Програм ), утврђују се послови контроле везани за наменско и законито коришћење средстава буџета општине Мало Црниће ( у даљем тексту: контрола ), одређује надлежност за обављање послова контроле, начин и поступак рада надлежног органа приликом обављања контроле, субјекте инспекцијског надзора, као и временски распоред обављања послова контроле.

II

Под пословима контроле у смислу одредаба овог Програма подразумева се контрола примене закона у области материјално-финансијског пословања и наменског и законитог коришћења средстава буџета Општине Мало Црниће од стране организација, предузећа, правних лица и других субјеката над којима се врши контрола.

III

Службом за буџетску инспекцију руководи председник општине.

IV

Служба за буџетску инспекцију општине Мало Црниће надлежна је за спровођење инспекцијске контроле над:

1. Директним и индиректним корисницима средстава буџета општине Мало Црниће
2. Јавним предузећима основаним од стране јединице локалне самоуправе, правним лицима основаним од стране тих предузећа, правним лицима над којима јединица локалне самоуправе има директну или индиректну контролу над више од 50% капитала или више од 50% гласова у управном одбору, као и над другим правним лицима у којима јавна средства чине више од 50% укупног прихода.
3. Правним лицима и другим субјектима којима су директно и индиректно дозначена средства буџета јединице локалне самоуправе за одређену намену, правним лицима и другим субјектима који су учесници у послу који је предмет контроле и субјектима који користе средства буџета јединице локалне самоуправе по основу задужења, субвенција, остале државне помоћи у било ком облику, донација, дотација и др.

Избор субјеката контроле врши се на основу анализе и процене ризика и то на основу:

* нивоа извесности да је учињена повреда закона, односно кажњиво дело;
* незаконитости, односно неправилности на које се указује;
* оствареног промета новчаних средстава преко пословних рачуна субјеката инспекцијске контроле,
* равномерне заступњености субјеката инспекцијске контроле по нивоима финансирања, делатностима и територијалној припадности;
* других фактора

На основу утврђеног стања служба за буџетску инспекцију општине Мало Црниће – буџетски инспектор извршиће контролу наменског и законитог коришћења средстава буџета Општине Мало Црниће и материјално-финансијског пословања у 2018. години код следећих корисника буџетских средстава:

1. **Директни корисници средстава буџета општине Мало Црниће (у даљем тексту: директни корисници):**

- Председник општине

- Скупштина општине

- Општинско веће

- Правобранилаштво

- Општинска управа

**2. Индиректни корисници средстава буџета општине Мало Црниће (у даљем**

**тексту: индиректни корисници):**

- О.Ш. „Моша Пијаде“ Мало Црниће

- О.Ш. „Милисав Николић“ Божевац

- О.Ш. „Дража Марковић“ Смољинац

- О.Ш. „Ђура Јакшић“ Топоница

- П.У. „ 14. Октобар“ Мало Црниће

- Црвени Крст Мало Црниће

- Дом Здравља Мало Црниће

- Центар за социјални рад Мало Црниће

- Центар за културу општине Мало Црниће

- Туристичка организација општине Мало Црниће

- Библиотека „Србољуб Митић“ Мало Црниће

- Месне Заједнице

**3.Јавна предузећа**

- ЈКП „ ЧИСТОЋА“ Мало Црниће

**4. Остали корисници буџетских средстава:**

- НВО и друга удружења грађања

- Удружења из области културе

- Удружења из области спорта и рекреације

- Црквене општине

- Ветеринарска станица Мало Црниће Д.О.О.

Динамика контрола за 2018. годину приказана је у табели:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Динамика контрола у 2018.години** | | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| **1.** | НВО и друга удружења грађана Удружења из области спорта и рекреац. | X |  |  |  |  |  |  |  |  |  |  |  |
| **2.** | Удружења из области културе Црквене општине |  | X | X |  |  |  |  |  |  |  |  |  |
| **3.** | Председник општине, Скупштина општине,Општинско веће и Правобранилаштво |  |  |  | X |  |  |  |  |  |  |  |  |
| **4.** | О.Ш. „Моша Пијаде“ Мало Црниће O.Ш. „Милисав Николић" Божевац О.Ш. „Дража Марковић" Смољинац О.Ш.„Ђура Јакшић" Топоница |  |  |  |  | X |  |  |  |  |  |  |  |
| **5.** | Tуристичка организација Мало Црниће; Библиотека „Србољуб Митић" |  |  |  |  |  | X |  |  |  |  |  |  |
| **6.** | Центар за културу општине Мало Црниће; Црвени крст Мало Црниће |  |  |  |  |  |  | X |  |  |  |  |  |
| **7.** | ЈКП „Чистоћа" Мало Црниће |  |  |  |  |  |  |  | X |  |  |  |  |
| **8.** | П.У. „14.Октобар" Мало Црниће Центар за социјални рад Мало Црниће |  |  |  |  |  |  |  |  | X |  |  |  |
| **9.** | Месне заједнице |  |  |  |  |  |  |  |  |  | X |  |  |
| **10.** | Дом здравља Мало Црниће |  |  |  |  |  |  |  |  |  |  | X |  |
| **11** | Општинска управа |  |  |  |  |  |  |  |  |  |  |  | X |

Овако утврђена динамика извршења контроле буџетских корисника подложна је сразмерним изменама, ако се за то укаже потреба у зависносги од времена коришћења годишњег одмора, одласка на семинаре, ванредних контрола и других непредвиђених дешавања.

V

Послове контроле обављаће **Буџетски инспектор** ( у даљем тексту: надлежни орган ).

VI

Надлежни орган ће послове контроле обављати прегледом пословних књига, помоћних књига, евиденција, рачуноводствених исправа и извештаја, извештаја о евиденцији програма и друге документације којом корисници буџетских средстава располажу са циљем да утврди да ли су средства коришћена законито и наменски.

VII

Kонтрола се може вршити као редовна и ванредна контрола.

Редовна контрола ће се вршити у складу са програмом. Ванредна контрола се може вршити на основу пријава, представки, приговора и захтева за вршење инспекцијске контроле пристиглих од органа, организација, правних и физичких лица; када је на основу процене ризика потребно да се предузму хитне мере ради спречавања и отклањања непосредне опасности по буџетска/јавна средства; када се после доношења годишњег програма инспекцијског надзора процени да је ризик висок или критичан или промене околности; када такав надзор захтева председник Општине или надзирани субјект у потврђујућем инспекцијском надзору.

VIII

Буџетска инспекција ће своје превентивно деловање , у складу са чланом 13.Закона о инспекцијском надзору („Службени гласник РС“, број 36/2015) остварити јавношћу рада тако што ће: објављивати важеће прописе, програм инспекцијског надзора и контролне листе; обавештавати јавност о променама прописа и правима и обавезама за надзиране субјекте који из њих произлазе; обавештавати јавност о сазнањима инспекције о постојању озбиљног ризика по имовину веће вредности и предузетим мерама и радњама како би се тај ризик отклонио или умањио; пружити стручну и саветодавну подршку надзираном субјекту или лицу које остварује одређена права у надзираном субјекту или у вези са надзираним субјектом, укључујући и издавање аката о промени прописа и службене саветодавне посете; предузимати превентивне инспекцијске надзоре и друге активности усмерене ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, нарочито када се утврди да постоје рани знаци вероватноће њиховог настанка.

IX

Надлежни орган ће након извршене редовне, односно ванредне контроле поднети извештај Председнику општине са налазима и мерама, а Скупштини општине доставити записник о спроведеној инспекцијској контроли корисника из члана 3. Овог Програма, ради упознавања и предузимања одговарајућих мера из њене надлежности.

X

Oвим програмом предвиђа се континуирано едуковање и професионално усавршавање буџетског инспектора кроз присуство семинарима и стручним састанцима са темама везаним за обављање буџетске инспекције на нивоу локалне самоуправе.

XI

Овај Програм ступа на снагу даном доношења.

Програм објавити у Службеном гласнику општине Mало Црниће и на интернет страни општине www.opstinamalocrnice.rs

Број: 06-13/2018-5

У Малом Црнићу , 06.март 2018.године

**ОПШТИНСКО ВЕЋЕ ОПШТИНЕ МАЛО ЦРНИЋЕ**

**ПРЕДСЕДНИК**

**Малиша Антонијевић**